**ΕΠΕΞΗΓΗΜΑΤΙΚΕΣ ΟΔΗΓΙΕΣ για την ΕΡΓΑΣΙΑ ΕΡΓΑΣΤΗΡΙΟΥ ΕΡΓΟΝΟΜΙΑΣ 2021**

**ΚΟΙΝΟΠΟΙΗΣΗ ΑΤΥΧΗΜΑΤΟΣ (Report an Incident) LIFE CHEREE**

Αγαπητοί Φοιτητές / Φοιτήτριες

Σας παρουσιάζουμε ορισμένες αναλυτικές – επεξηγηματικές Οδηγίες για να υποστηρίξουμε την προσπάθεια σας να ΚΑΤΑΧΩΡΗΣΕΤΕ τα στοιχεία της ΕΚΘΕΣΗΣ ΑΤΥΧΗΜΑΤΟΣ που έχετε παραλάβει και να μπορέσετε να δημιουργήστε μια ΚΟΙΝΟΠΟΙΗΣΗ και ΑΝΑΦΟΡΑ ατυχήματος στην ηλεκτρονική πλατφόρμα Report an Incident και τη βάση δεδομένων ατυχημάτων LIFE CHEREE

Όταν έχετε τελειώσει με την πρώτη έκδοση της καταχώρησης σας (**V.01)** παρακαλώ ειδοποιήστε μας για να αξιολογήσουμε μαζί το φάκελό σας. Θα σας κατευθύνουμε ώστε να διορθώσετε μόνοι σας τις εσφαλμένες επιλογές που πιθανόν να έχετε κάνει και να συμπληρώσετε πεδία ή / και να τεκμηριώσετε καλύτερα τις επιλογές σας.

Αρχικός στόχος είναι να κατανοήσετε το ατύχημα που εξετάζετε. Από την πρώτη ανάγνωση που θα κάνετε στην ΕΚΘΕΣΗ ατυχήματος που έχετε λάβει και από την πρώτη επαφή με τις επιλογές που παρέχει η βάση δεδομένων όπως και τις απαιτήσεις της εργασίας σας, θα αντιληφθείτε προφανώς, ότι είναι απαραίτητο να **κατανοήσετε πλήρως και επαρκώς το ατύχημα** μέσω των περιγραφών που έχετε στη διάθεσή σας.

Για να κατανοήσετε καλύτερα ένα ατύχημα:

1. Διαβάστε προσεχτικά και προσπαθήστε να κατανοήστε αρχικά τις αιτίες «το γιατί» και τις συνθήκες «το πώς» μπορεί να έχει συμβεί ένα τέτοιο ατύχημα, λαμβάνοντας υπόψη ΜΟΝΟ τα στοιχεία που έχετε διαθέσιμα μέσα από τις περιγραφές της ΕΚΘΕΣΗΣ που έχετε λάβει. ΠΡΟΣΟΧΗ ! Μην λάβετε υπόψη άλλα στοιχεία και άλλες παραδοχές παρά μόνο αυτές που περιλαμβάνονται στην ΕΚΘΕΣΗ.
2. Ανοίξτε τη βάση δεδομένων και περιηγηθείτε αρχικά στις επιλογές που σας δίνει η πλατφόρμα σε κάθε θεματική περιοχή του Short Report και μετά του Full Report (ακολουθήστε τις οδηγίες παρακάτω),
3. Περισσότερες αναλυτικές πληροφορίες για τις βασικές έννοιες που περιέχονται στο Short Report μπορείτε να βρείτε όταν περιηγηθείτε στις αντίστοιχες επιλογές και υπο-επιλογές που σας δίνει η πλατφόρμα στο Full Report.

Περιηγηθείτε πρώτα στις επιλογές που έχετε στις θεματικές του Short Report για να κατανοήστε καλύτερα τα θεματικά κεφάλαια με τα οποία θα ασχοληθείτε. Προσπαθήστε να κατανοήστε το νόημα κάθε επιλογής. Τα εισαγωγικά μαθήματα του Εργαστηρίου και οι επεξηγηματικές Οδηγίες παρακάτω θα σας βοηθήσουν να κατανοήσετε τους ορισμούς των επιλογών αυτών. Μετά από μια προσεκτική περιήγηση στο «Short Report» πρέπει να έχετε αποκτήσει μια καλή συνολική εικόνα των κύριων χαρακτηριστικών ενός ατυχήματος (θεματικές ενότητες) και των πεδίων που απαιτείται να συμπληρώσετε και να επιλέξετε. Πολλές φορές, μπορεί να είναι βοηθητικό, για την καλύτερη κατανόηση κάποιου όρου, να αλλάξετε γλώσσα ώστε να δείτε τον όρο αυτό και στις δύο γλώσσες και να αποκτήσετε έτσι το πιθανό εύρος ερμηνειών των όρων.

Το Full Report παρέχει παρόμοιες θεματικές ενότητες (με το «Short Report» ) αλλά και υποενότητες με πολλές αναλυτικές επιλογές και υπο-επιλογές σε κάθε μία από αυτές, έτσι ώστε να καλύπτονται όλες οι πιθανές περιπτώσεις. Κατά συνέπεια, αν θέλετε να δείτε περισσότερες επεξηγηματικές λεπτομέρειες για κάθε θεματική περιοχή ή για κάθε επιλογή του Short Report μπορείτε να περιηγηθείτε στις αντίστοιχες επιλογές που σας δίνει το Full Report.

Για παράδειγμα, στο **(Short Report),** ο Τύπος Ατυχήματος **(Type of Incident) και η επιλογή Release**

στο **Full Report** αναλύεται:

* στην ενότητα «**Occurence» /**
* στηνυποενότητα «**Type of Incident» /**
* στηνεπιλογή «**Release», και**
* **σε πολλές υπο-επιλογές όπως:** 
  + **διαρροή αερίου**
  + **διαρροή ρευστού στο νερό**
  + **διαρροή ρευστού στο έδαφος, κλπ**.

Το ίδιο συμβαίνει με όλες τις θεματικές περιοχές και επιλογές .

Συνιστάται λοιπόν, στη περίπτωση που θέλετε να κατανοήσετε καλύτερα την έννοια μιας ενότητας ή μιας επιλογής να βρειτε την αντίστοιχη στο «Full Report» και μέσω της αναγνώρισης όλων των υπο-επιλογών που είναι διαθέσιμα να κατανοήσετε καλύτερα την έννοια ή τον ορισμό της επιλογής που σας ενδιαφέρει.

Τα σημαντικότερα πεδία (θεματικές ενότητες) που πρέπει να συμπλήρώσετε/επιλέξετε και να τεκμηριώσετε στο SHORT REPORT αναφέρονται παρακάτω:

1. Το **Τύπο του Συμβάντος (Type of Incident)**, δηλαδή με ποια/ες από τις επιλογές που έχετε διαθέσιμες μπορείτε να χαρακτηρίσετε ή να ορίσετε το ατύχημα π.χ.: Διαρροή μόνο /Release, Διαρροή στο Νερό/Water, Φωτά/Fire, Έκρηξη/Explosion, ατύχημα κατά τη Μεταφορά /Transport ή συνδυασμός αυτών).
2. Τις **Επικίνδυνες ουσίες** που συμμετείχαν (αναφέρονται και χαρακτηρίζονται αναλυτικά στην Έκθεση: Toxic, Ecotoxic, Flammable, Explosive ή συνδυασμός αυτών)
3. Τη μονάδα/τμήμα λειτουργίας στο οποίο αποδίδεται ότι οφείλεται η έναρξη του ατυχήματος, δηλαδή η **πηγή του συμβάντος** (**Source of incident**), π.χ. (κατά την Αποθήκευση/Storage, στις Διεργασίες/Process, κατά τη Μεταφορά/Transport)
4. Τα **κύρια και γενικευμένα «αίτια» στα οποία οφείλεται το ατύχημα** (**Suspected Causes-1**) όπως έχουν αναγνωριστεί και περιγράφοντται στην ΈΚΘΕΣΗ που έχετε λάβει. Για παράδειγμα, αν σχετίζονται τα κύρια αίτια π.χ. με τον εξοπλισμό της μονάδας (**plant**), με τον ανθρώπινο παράγοντα (**Human factor**), με περιβαλλοντικά φαινόμενα ή συνθήκες (**Environment**) ή σε συνδυασμό αυτών. ΠΡΟΣΟΧΗ ! Μην κάνετε υποθέσεις και παραδοχές για τα «αίτια» του ατυχήματος αλλά να λάβετε υπόψη ΜΟΝΟ αυτά που περιλαμβάνονται στις περιγραφές της ΕΚΘΕΣΗΣ.
5. Αν τα αίτια του ατυχήματος οφείλονται σε κακόβουλες ενέργειες ή όχι (**Suspected Causes-2),** επιλογές: **Με Πρόθεση (Intentional)** ή **Χωρίς Πρόθεση (Unintentional).** Δηλαδή αν υπάρχουν υποψίες για κάποιου είδους sabotage.
6. Τα **αίτια του ατυχήματος** (**Suspected Causes-3**) σχετίζονται π.χ. με συγκεκριμένο εξοπλισμό (**Equipment**), με ανθρώπινο λάθος (Human factor), με περιβαλλοντικά φαινόμενα /συνθήκες (Environment), με **εξωγενείς παράγοντες που δεν ανήκουν στην δραστηριότητα** (**third party**) ή σε συνδιασμό αυτών ? ΠΡΟΣΟΧΗ ! Μην κάνετε υποθέσεις και παραδοχές για τα «αίτια» του ατυχήματος αλλά να λάβετε υπόψη ΜΟΝΟ αυτά που περιλαμβάνονται στις περιγραφές της ΕΚΘΕΣΗΣ.
7. Τις **Επιπτώσεις του ατυχήματος**: Deaths/Θάνατοι, Injuries/Τραυματισμοί, EcoHarm/Οικολογικές Επιπτώσεις, Heritage Loss (αναφέρονται και χαρακτηρίζονται αναλυτικά στην Έκθεση που έχετε λάβει). Απώλειες πολιτιστικής κληρονομιάς , Material Loss/Απώλειες σε Υλικά/Εξοπλισμό/κτήρια κλπ, Disruption/Διάσπαση ή Διακοπή παροχής υπηρεσιών στην κοινότητα ή συνδυασμός αυτών (αναφέρονται και χαρακτηρίζονται αναλυτικά στην Έκθεση που έχετε λάβει).
8. Τα **μέτρα και ενέργειες Έκτακτης Ανάγκης** που λήφθηκαν μετά το ατύχημα (**Emergency Measures taken**) π.χ. Ενέργειες και ενεργοποίηση συστημάτων έκτακτης ανάγκης **μόνο μέσα στην εγκατάσταση (On site systems),** ενεργοποίηση εξωτερικών φορέων επέμβασης & καταστολής / πυροσβεστικής, κλπ (External Services), Διαφυγή σε Καταφύγιο (Shelter), Εκκένωση (Evacuation), Απορρύπανση περιβάλλοντος (decontamination), Αποκατάσταση Κτηρίων, κλπ (Restoration) ή συνδυασμός αυτών (αναφέρονται αναλυτικά στην Έκθεση που έχετε λάβει).

**ΘΑ ΠΡΕΠΕΙ ΛΟΙΠΟΝ ΝΑ ΚΑΤΑΝΟΗΣΕΤΕ ΠΟΛΥ ΚΑΛΑ** το ατύχημα μέσα από τις περιγραφές που έχετε στην ΕΚΘΕΣΗ ΑΤΥΧΗΜΑΤΟΣ ώστε να μπορέσετε να απαντήσετε και να συμπληρώσετε σωστά σε όλες τις πιθανές επιλογές ώστε να δημιουργείστε με ακρίβεια μια ΚΟΙΝΟΠΟΙΗΣΗ και μια σωστή ΑΝΑΦΟΡΑ για το ατύχημα που εξετάζετε.